Document ID: 32006D0864

KOMMISSIONENS AFGØRELSE
af 30. november 2006
om ophævelse af Kommissionens afgørelse 2005/613/EF om godtagelse af et tilsagn, der er afgivet i forbindelse med antidumpingproceduren vedrørende importen af korte syntetiske fibre af polyester med oprindelse i bl.a. Saudi-Arabien
(meddelt under nummer K(2006) 5776)
(2006/864/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 8 og 9,
efter høring af det rådgivende udvalg, og
ud fra følgende betragtninger:
A. TIDLIGERE PROCEDURE
(1)
Rådet indførte i marts 2005 ved forordning (EF) nr. 428/2005 (2) en endelig antidumpingtold på importen af korte syntetiske fibre af polyester med oprindelse i Folkerepublikken Kina og Saudi-Arabien, ændrede den endelige antidumpingtold på importen af sådanne varer med oprindelse i Republikken Korea og afsluttede antidumpingproceduren vedrørende importen af sådanne varer med oprindelse i Taiwan.
(2)
Ved afgørelse 2005/613/EF (3) godtog Kommissionen et pristilsagn fra det saudiarabiske selskab Saudi Basic Industries Corporation (Sabic), i det følgende benævnt »selskabet«, og alle forretningsmæssigt forbundne selskaber, herunder den forretningsmæssigt forbundne producent af den pågældende vare, Arabian Industrial Fibres Company (Ibn Rushd).
B. FRIVILLIG TILBAGETRÆKNING AF ET TILSAGN
(3)
Selskabet meddelte i august 2006 Kommissionen, at det ønskede at trække sit tilsagn tilbage.
C. OPHÆVELSE AF AFGØRELSE 2005/613/EF
(4)
I betragtning af ovenstående bør godtagelsen af tilsagnet trækkes tilbage, og Kommissionens afgørelse 2005/613/EF bør ophæves -
TRUFFET FØLGENDE AFGØRELSE:
Artikel 1
Kommissionens afgørelse 2005/613/EF ophæves herved.
Artikel 2
Denne afgørelse får virkning dagen efter offentliggørelsen i Den Europæiske Unions Tidende.
Udfærdiget i Bruxelles, den 30. november 2006.

Labels: 1
4
11
3
18
15